22/10/2012 | Administración LocalMunicipal
As Pontes de García Rodríguez
Secretaría
Aprobación inicial da modificación do Regulamento das escolas municipais culturais do Concello das Pontes de García Rodríguez

O Pleno do Concello das Pontes de García Rodríguez, en sesión ordinaria que tivo lugar o día 5 de xullo de 2012, acordou aprobar inicialmente a modificación do Regulamento das escolas municipais culturais do Concello das Pontes de García Rodríguez, publicado no Boletín Oficial da Provincia (BOP) nº 177, do 15/09/2010. O expediente someteuse a información pública durante o prazo de trinta días, contados a partir do seguinte á súa publicación no Boletín Oficial da Provincia da Coruña (BOP) nº 135, do 17 de xullo de 2012. Tamén se publicou no taboleiro de edictos da Casa do Concello. Durante o período de información pública non se presentaron reclamacións nin suxestións, polo que o acordo de aprobación inicial enténdese definitivamente adoptado sen necesidade de novo acordo plenario. O acordo foille comunicado á Administración do Estado e á Administración da Comunidade Autónoma de Galicia, a teor do prescrito no artigo 70.2, en relación co artigo 65, ambos os dous da LRBRL, sen que no prazo conferido para o efecto as ditas administracións lle formulasen a esta entidade local o requirimento de anulación a que se refire o último dos preceptos sinalados. Contra esta disposición administrativa de carácter xeral non caberá interpor recurso en vía administrativa, de acordo co disposto no artigo 107.3 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), se ben poderase impugnar directamente perante a xurisdición contencioso-administrativa, a teor do establecido no artigo 25 da Lei 29/1998, do 13 de xullo, reguladora da xurisdición contencioso-administrativa (LRXCA). O prazo para interpor o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia da Coruña (BOP), e deberá presentarse perante a Sala do Contencioso-Administrativo do Tribunal Superior de Xustiza de Galicia (TSXG), consonte o prescrito nos artigos 10.1 e 46 da LRXCA. O texto íntegro da modificación -que consiste no cambio da redacción dos artigos 4 e 5 e a supresión do 6, precepto este último que se subsume no artigo 5- é o seguinte: Os artigos 4 e 5 do citado Regulamento quedan redactados así: As Escolas Municipais Culturais ofrecen aos cidadáns unha formación básica nos seguintes ámbitos de actuación: Música: -Frauta e Gaita -Pandeireta -Acordeón -Percusión tradicional Danza: -Baile galego -Baile moderno -Danza clásica A idade mínima de ingreso así como o número máximo e mínimo por grupo establécese na apertura de matrícula. A oferta formativa poderá variar en función da demanda; no caso de non formarse grupo nalgunha das especialidades ofertadas, este quedará automaticamente anulado. a) Alumnos matriculados no curso anterior a.1) O alumnado matriculado no curso anterior, ten dereito á reserva de praza automaticamente para o curso seguinte, sempre que: -Complétase todo o curso anterior con asistencia habitual ás clases -Non teñan recibos pendentes -Non se solicitara a baixa no curso anterior a.2) Os alumnos deberán confirmar a reserva da praza coa presentación do impreso de solicitude de matrícula e o ingreso da taxa correspondente no prazo establecido a.3) Os alumnos que non renoven a matrícula no prazo establecido, se considerará que causan baixa coa perda de todos os dereitos, quedando as prazas de resultas abertas a novos alumnos. a.4) Con excepción, poderá solicitarse calquera outra documentación que se considere de interese para o mellor desenvolvemento da escola. b) Alumnos de nova matriculación Oferta de prazas: só se ofertarán as prazas que non foran renovadas polo alumnado do curso anterior. A oferta de prazas vacantes para cada curso será debidamente publicitada no servizo de cultura. Para cubrir as prazas vacantes terán preferencia os veciños do Concello das Pontes sobre os doutros concellos. b.1) A adxudicación de prazas vacantes pode ser: -Directa: no caso de que a demanda non supere o número de prazas dispoñibles -Por sorteo: no caso de que o número de solicitudes supere o número de prazas dispoñibles. O sorteo realizarase ante un funcionario na Casa Dopeso nunha data e hora que se publicará xunto coa oferta de prazas vacantes. A cada solicitude adxudicarásalle un número para o sorteo, e elaboraranse dúas listas, unha de empadroados e outra de non empadroados. O sorteo iniciarase coa lista de empadroados, extraeranse os número ao azar cos que se irán cubrindo as prazas vacantes, co resto de solicitudes elaborarase unha lista de espera. A continuación realizarase o sorteo de solicitudes de non empadroados, co que se cubrirá as prazas vacantes resultantes do sorteo anterior; o resto de solicitudes anexarase á lista de espera formada coas solicitudes de empadroados que non conseguiron praza. Á lista de espera recorrerase para cubrir as baixas que poidan producirse, así como para ocupar as prazas que, téndose reservado aos alumnos do curso anterior, non se cubriran. As prazas que non se teñan cuberto chegado o mes de decembro quedarán vacantes salvo que o solicitante, previo conforme do profesor, teña o nivel do grupo no que se ofrece a praza. b.2) Documentación: -Os alumnos admitidos deberán presentar o resgardo do ingreso das taxas vixentes no lugar e prazo establecido para tal efecto -Unha fotografía tamaño carné -Con excepción, calquera outra documentación que se considere de interese para o mellor desenvolvemento da escola. b.3) A non presentación da documentación en prazo entenderase como renuncia á praza. As Pontes de García Rodríguez, 15 de outubro de 2012 O alcalde Valentín González Formoso